గద్దె రాజేంద్ర ప్రసాద్
రాజేంద్రప్రసాద్ క్రిష్ణా జిల్లాకు చెందిన గుడివాడకు దగ్గర్లోని దొండపాడు గ్రామంలో ఒక మధ్యతరగతి కుటుంబంలో జన్మించాడు. ఆయన తల్లిదండ్రులు గద్దె వెంకట నారాయణ, మాణిక్యాంబ. అతను బాల్యం, యవ్వనంలో అప్పుడప్పుడూ ఎన్. టి. ఆర్ స్వస్థలమైన నిమ్మకూరులోని ఇంటికి తరచుగా వెళ్ళి వస్తుండేవాడు. అలా చిన్నప్పటి నుంచే అతనికి ఎన్. టి. ఆర్ ప్రభావం పడింది. సినీ పరిశ్రమలో ప్రవేశించక మునుపు సిరామిక్ ఇంజనీరింగ్ లో డిప్లోమా పూర్తి చేశాడు.
మునిమడుగుల రాజారావు
మునిమడుగుల రాజారావు ప్రసిద్ధ తెలుగు రచయిత. 
ఆయన జన్నారం మండలం తంగెళ్లపల్లి గ్రామంలో డిసెంబరు 11 1967లో భూమరాజు, రాజుబాయి దంపతులకు జన్మించారు. ఆదిలాబాద్‌, వరంగల్‌, హైదరాబాద్‌లలో విద్యనభ్యసించి బి.ఎస్.సి., బి.యి.డి పూర్తి చేశారు. తండ్రి భూమరాజుకు సాహిత్య పఠనంపై ఆసక్తి ఉండడంతో రాజారావు సైతం 5వ తరగతి నుండే సాహిత్యంపై మక్కువ చూపారు. ప్రస్తుతం నిర్మల్‌ బ్రాంచ్‌ ఎల్‌ఐసిలో ఉద్యోగిగా పనిచేస్తున్నారు. 1990 నుండి సాహిత్య రచన ప్రారంభించారు. సామాజిక నేపథ్యం, బడుగు బలహీన వర్గాల అణిచివేత పక్రియలపై స్పందించి తాత్విక రచనలను కొనసాగించారు.